Sala (Finnia Occidentalis)

Salahttp://en.wikipedia.org/wiki/List_of_Latin_place_names_in_Europe#Cities_and_towns_in_Finland seu Sala UscelensisCatalogus Nominum Latinorum Regionum Fennicarum apud Vicipediam Fennicam. (Finnice: Salo; IPA: [ˈsɑlo], Suecice: Salo) est oppidum et municipium Finniae.

Sita est in provincia Finniae Occidentalis, quae pars est Finniae Propriae regionis. Municipium 24 794 incolas (anno 2003) et 143.82 km² subsumit, quorum 0.43 km² sunt aquatica. Densitas populationis est 173.2 incolae per chiliometrum quadratum. Urbes et oppida vicina sunt Forsia Finnorum, Kimito, Loio, Oppidum Sancti Martini, Pemar, Raseburgum, Sagu, Somero.

Municipes callent plerique Finnice tantum.

 Historia 
Sala inde a priscis temporibus sedes rustica commercialis erat et paullatim se extendit et incolarum numero crevit, donec anno 1960 oppidum nuncupatum est. Praecipuam famam Salae attulerunt fabricae telephonulorum gestabilium societatis, cui nomen est Nokia. Sunt qui eam existiment esse sedem priscam et patriam telephonulorum Nokiensium. 

 Nomen 
Nomen huius oppidi a voce Finnica salo provenit, cuius sensum et historiam Latine exposuit Ericus Palmén Finnicus apud Colloquia Latina Nuntiorum Latinorum YLE: 
Petis, ut aliquis e nobis Finnis tibi enodet, quid valeat vocabulum Finnicum SALO. Equidem si id uno vocabulo coner Latine reddere, substantivum Latinum ’saltus’ (m.4) pro optimo suadeam. Revera in recentissimo Lexico Finnico-Latino-Finnico, a R.Pitkäranta exarato (WSOY 2001, ISBN 951-0-22506-1) unum e vocabulis, quibus ’saltus’ Finnice redditur, est SALO. Quo magis perspicua fiat significatio dicti vocabuli Finnici, addo definitionem paulo longiorem, e Lexico Fundamentali Linguae Finnicae desumptam, quam conor in Latinum convertere: SALO est ”ampla regio silvestris (inhabitata), desertum, solitudo” (cf. Vulg.Matth.3:3 ”vox clamantis in deserto”, Caesar, Gall.4,18,4 ”Sugambri...finibus suis excesserant...seque in solitudinem ac silvas abdiderant”). Antiquitus vocabulo SALO etiam insula silvestris designabatur, sed haec significatio iam pridem ex usu decidit. 
Quare oppidum in Finnia meridionali situm hoc substantivo appellatum sit, exacte dicere nescio. In encyclopediis inde a priscis temporibus sedes rustica commercialis fuisse et paullatim se extendisse traditur necnon incolarum numero crevisse, donec anno 1960 oppidum nuncupatum est. Hodie varia activitate industriali utitur, et circiter viginti quinque milia hominum ibi habitant. 
Pro exemplo analogae evolutionis semanticae mihi in mentem venit vocabulum Latinum ’villa’, quod initio domum ruri aedificatam et praedium rusticum significavit, sed in Francogallia videlicet crescente numero incolarum circa habitantium paullatim conglomerationis cuiusdam ac tandem urbis vim accepit (’la ville’). 
Nomen Latinum huius urbis invenitur in nonnullis chartis geographicis, in quas vide infra.

 Oppida Coniuncta 
 20px|Vexillum Daniae  Odder, Daniae
 20px|Vexillum Sueciae  Catalinapolis, Sueciae
 20px|Vexillum Norvegiae  Vennesla, Norvegiae
 20px|Vexillum Russiae  Rzhev, Russiae 20px|Vexillum CFA  Sanctus Antonius (Minnesota), Civitates Foederatae Americae
 20px|Vexillum Estoniae  Anija, Estoniae
 20px|Vexillum Hungariae  Nagykanizsa, Hungariae
 20px|Vexillum Germaniae  Puchheimia, Germaniae

 Pinacotheca 

 Nexus Externi 
 Situs sollemnis 
 Imago satellite facta mense Maio 2002

 Notae 

Categoria:Urbes et municipia Finniae Propriae
Categoria:Urbes Finniae